പോലീസിനെ ആക്രമിച്ച് ഒളിവില് പോയ പ്രതിയെ അറസ്റ്റ് ചെയ്യാനെത്തിയപ്പോള് വീണ്ടും ആക്രമണം പോലീസ് ഉദ്യോഗസ്ഥന് പരിക്കേറ്റു പ്രതി കാട്ടിലേക്ക് കടന്നു പാലക്കാട് : പോലീസിനെ ആക്രമിച്ച് ഒളിവിലായിരുന്ന പ്രതിയെ അറസ്റ്റ് ചെയ്യനെത്തിയപ്പോള് വീണ്ടും ആക്രമണം. അട്ടപ്പാടി കള്ളമലയിലാണ് സംഭവം. സിജോ ഫ്രാന്സിസ് എന്ന പ്രതിയാണ് അഗളി സ്റ്റേഷനിലെ പോലീസുകാരനെ ആക്രമിച്ചത്. ഇതിന് പിന്നാലെ പ്രതി കാട്ടിലേക്ക് കടന്നുകളഞ്ഞു. സിവില് പോലീസ് ഓഫിസര് സുരേഷിനാണ് ആക്രമണത്തില് പരിക്കേറ്റത്. കൈ ഒടിഞ്ഞ ഉദ്യോഗസ്ഥനെ കോട്ടത്തറ ട്രൈബല് ആശുപത്രിയില് പ്രവേശിപ്പിച്ചു. ലോക്ക്ഡൗണ് സമയത്ത് മുക്കാലിയില് ഡ്യൂട്ടിയിലുണ്ടായിരുന്ന ഷാലു എന്ന പോലീസുകാരനെ ആക്രമിച്ച കേസിലാണ് സിജോയെ അറസ്റ്റ് ചെയ്യാന് പോലീസ് വീട്ടിലെത്തിയത്.